Gina Rodriguez

Gina Rodriguez (født 30. juli 1984 i Chicago) er en amerikansk skuespiller.

 Biografi 
Rodriguez ble født i Chicago som den yngste av tre døtre. Foreldrene hennes kommer fra Puerto Rico og faren hennes er boksedommer. Hun studerte ved Tisch School of the Arts. I 2011 fikk hun en liten rolle i såpeoperaen Glamour, og samme år fikk hun sin første store filmrolle i spillefilmen Go for It!. Gjennombruddet kom i 2012 med spillefilmen Filly Brown.

Siden 2014 har hun spilt hovedrollen i komedieserien Jane the Virgin. Under den 72. Golden Globe-utdelingen i 2015 vant Rodriguez prisen for beste kvinnelige hovedrolle i en komedieserie for denne rollen.

I august 2015 var hun også vert under Teen Choice Awards-utdelingen sammen med Ludacris og Josh Peck. Hun ble også vurdert for en rolle i Star Wars Episode VIII.

Da hun var 19 år ble hun diagnostisert med hyperthyreose.

 Filmografi (utvalg) 
 2010 – Army Wives (TV-serie) (tre episoder)
 2011–2012 – Glamour (TV-serie)
 2011 – Go For It!
 2012 – Filly Brown
 2014 – Jane the Virgin (TV-serie)
 2016 – Deepwater Horizon
 2017 – Annihilation

 Referanser 

 Eksterne lenker 


Kategori:Skuespillere fra USA
Kategori:Personer fra Chicago